પ્રાપ્ત વિગતો અનુસાર, ઈન્ફોસિટી પોલીસ સ્ટેશનમાં એક વ્યક્તિ વિરુદ્ધ ગુનો દાખલ થયો હતો. તેમણે ઈન્ફોસિટીના અનાર્મ હેડ કોન્સ્ટેબલ જગતસિંહ રતનસિંહ ચૌહાણનો સંપર્ક કર્યો હતો. કોન્સ્ટેબલે ઝડપી ચાર્જશીટ માટે રૂ.૯૦૦૦ની માગણી કરી હતી. પોતાની ફરજમાં આવતી કામગીરી બદલ પણ નાણાં મેળવવાની પેરવી કરનારા હેડ કોન્સ્ટેબલ અંગે એસીબીને જાણ કરવામાં આવ્યુ હતું. એસીબીના મદદનીશ નિયામક ડી.પી. ચુડાસમાના માર્ગદર્શન હેઠળ મહેસાણા એસીબીના પીઆઈ બી.કે.ચૌધરી અને ટીમે છટકું ગોઠવ્યુ હતું. ઈન્ફોસિટીના મેગેટ નજીક ફરિયાદી પાસેથી રૂ. ૯૦૦૦ સ્વીકારવા જતાં જગતસિંહને એસીબીએ રંગેહાથ ઝડપી લીધા હતા.